Вилијам Муди

Вилијам Муди (починал во 1719 година) — пират роден во Лондон, а активен во Карибите и крајбрежјето на Африка. Тој бил најпознат по неговата поврзаност со Оливие Левасур и Томас Коклин, членови на екипажот кои го наследиле како капетани.

 Историја 

Муди пловел по Карибите уште во јуни 1718 година со неговиот брод „Рајзинг Сан, кој се викал „Резолуција“ пред да биде заробен од пирати, и кој бил „опремен со 36 топови и со 130 луѓе, белци и црнци". Муди пловел заедно со Ричард Фроуд и друг пират, ограбувајќи бродови во близина на Свети Кристофер. Тие наизменично ги палеле, ги населувале и ги ограбувале бродовите што ги заробиле.

Во есента 1718 година, покрај брегот на Каролините бил пријавен „Капетан Муди“. Откако слушнал гласини за неговото приближување и откако неговите извидувачи пријавиле два сомнителни брода на брегот, гувернерот Роберт Џонсон вооружил четири брода за да го нападнат. Откако ги заробил двата брода, Џонсон наместо Муди пронашол Ричард Ворли и Џон Кол . ден морнар подоцна известил дека „Капетан Муди“ (веројатно Вилијам) слушнал за флотата на Џонсон и избегал подалеку од брегот.

Во декември тие зазеле неколку бродови во близина на Сент Томас, држејќи ги нивните капетани како заложници и заканувајќи се дека ќе ги запалат бродовите ако островјаните одбијат да ги снабдуваат пиратите.  Гувернерот Хамилтон бил принуден да побара дополнителен воен брод од Англија, „бродот што е на оваа станица не е способен да направи никаква услуга против тој штетник“.

На почетокот од 1719 година, Муди отпловил за Сиера Леоне на африканскиот брег. Според заробениот морнар Вилијам Снелгрејв, во близина на Зелен ’Рт, група морнари на „Рајзинг Сан“ се обиделе да кренат бунт, предводен од Томас Коклин. Муди ги испратил Коклин и уште 25 други на брегот и им го одзел делот од пленот. Преостанатиот екипаж на Муди негодувал од неговиот третман кон Коклин и му возвратил, принудувајќи ги Муди и неговите 12 поддржувачи да се качат на мал чамец и оставајќи ги да отпловат, при што се претпоставувало дека се изгубиле на море. Фроуд веројатно не бил со Муди во тоа време, бидејќи не бил споменат во деталниот извештај на Снелгрејв. Откако се ослободиле од Муди, екипажот го избрал Оливие Левасер за капетан. Интендант на Левасур бил Полсгрејв Вилијамс, кој претходно пловел со Семјуел Белами, кои двајцата пловеле со Левасур на почетокот од 1717 година. Тие им се придружиле на изолираните морнари, кои совладале брод што се приближувал по реката и го избрале Коклин како лидер. Снелгрејв известил дека тие „го избрале Коклин за свој командант поради неговата бруталност, бидејќи биле решени, како што рекле, никогаш повеќе да немаат господин командант каков што бил Муди“.

„Општа историја на пиратите“ тврди дека Муди се вратил во Њу Провиденс за да ја заврши својата кариера, прифаќајќи го помилувањето од кралот.

 Поврзано 

 Едвард Ингланд – Неколку капетани и/или бродови поврзани со Муди евентуално пловеле со Едвард Ингланд.

 Наводи 

Категорија:Карипски пирати
Категорија:Починати во 1719 година
Категорија:Британски пирати
Категорија:Страници со повеќеделни слики во автоматски размер